《暮春联句九首》
宋代·许月卿

徐字不晋帖，楚诗无国风。
天边长剑倚，花外小车通。
不肯吏文长，谁能书子公。
二三豪俊骨，数万甲兵胸。
柳暗琴三叠，梅残酒一中。
羡君屠龙技，笑我祝鸡翁。
击翁浮儿志，编桥度蚁忠。
行春奉宽诏，佩犊弭兵讧。
天阔吟边远，月明诗檐丰。
秋光宦情薄，鸾鹤啸声同。
清涧耳堪洗，深山目更穷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。